

**Nov programski sklop Festivala Ljubljana**

1. **Izobraževanje**

Akademija Branimir Slokar je eden največjih izobraževalnih projektov v Evropi na področju umetnostne glasbe. Omogoča povezovanje in redno izpopolnjevanje znanja, s čimer vpliva na

umetniški in osebnostni razvoj mladih ter na celotno okolje, v katerem se odvija. V Sloveniji v poletnih mesecih uspešno izpolnjuje svoje poslanstvo ambasadorja visoke kulturne ponudbe, v redni sezoni pa poleg številnih komornih koncertov osrednjo pozornost namenja

mladim talentom, izobraževalni dejavnosti, raziskovanju glasbe, glasbenim fenomenom,

glasbeni dediščini v Sloveniji in na tujem.

1. **Povezovanje - izobraževanje - odličnost**

Akademija Branimir Slokar je plod večletnega razvoja projekta Connecting through music,

ki ga je ekipa Društva Delavnica razvijala skupaj z Ljubljana Festivalom, Glasbeno matico, in z različnimi institucijami iz držav Velike Britanije (Maclaurin Media Ltd. in St. John’s Smith Square), Češke (Narodni divadlo Brno), Srbije (BUM), Makedonije (Interkultura), Avstrije (KSŠŠG) ter ob podpori umetnikov Branimirja Slokarja, Klausa Arpa, Reinholda Friedricha in Wolframa Christa, katerim so se v naslednjih letih pridružili mnogi drugi izvrstni glasbeniki, vrhunski solisti in iskani pedagogi.

V petih letih smo vzpostavili ugleden mednarodni center izobraževanja, ki ga letno obišče več kot 350 glasbenikov iz več kot 40 držav sveta. Z Akademijo postaja Ljubljana oziroma Slovenija eden najpomembnejših evropskih centrov za glasbeno izobraževanje, ki mladim glasbenikom nudi odlične pogoje za napredovanje in širjenje obzorij v umetnosti.

1. **Orkester Akademije Branimir Slokar**

Simfonični orkester Akademije združuje izbrane mlade glasbenike iz Slovenije in tujine.

Omogočamo jim brezplačno izpopolnjevanje v orkestrski igri ne glede na njihovo socialno

ozadje, razvijamo njihov potencial in jih pripravljamo na zaposlitev. 15 profesionalnih glasbenikov smo izbrali za stalno sodelovanje v orkestru. Model »profesor – študent« smo v sklopu orkestrske akademije nadgradili z modelom »partner – partner«.

Orkester je doslej nastopil v Sloveniji (2009, 2010, 2011, 2012), na Hrvaškem (2011),

v Srbiji (2010, 2011), Italiji (2010, 2012), Avstriji (2011), Španiji (2012) in Veliki Britaniji (2012, 2013). Na podlagi uspešnih gostovanj in izvedb je orkester med drugim povabljen, da v ugledni londonski dvorani St. John's Smith Square na leto predstavi štiri programe v samostojnem koncertnem ciklu.

1. **Mojstrski tečaji**

Od 2012. leta se v sklopu Akademije odvije 15 mojstrskih tečajev. Vodi jih 15 profesorjev in 10 pianistov – korepetitorjev. Z raznolikim programom želimo slovenskemu občinstvu predstavljati poustvarjalce, ki so v tem trenutku v samem svetovnem vrhu, hkrati pa s svojim programom v Ljubljano privabiti čim več tujih obiskovalcev. Naš model izobraževanja temelji na poudarjanju osebnega stika, izmenjavanji znanja in sodelovanja.

Mladim glasbenikom omogoča stike in delo z najvplivnejšimi solisti in profesorji na svetovni ravni:

* povezovanje z glasbo
* najvišji nivo izobraževanja
* odličnost poustvarjanja
* mednarodna mobilnost
* medkulturni dialog

1. **Častni profesor Akademije Branimir Slokar**

Je eden največjih mojstrov pozavne v svetovnem merilu. Branimir Slokar je leta 1969 končal študij na ljubljanski Akademiji za glasbo in nadaljeval izobraževanje na Višjem konservatoriju v Parizu. Osvojil je mnogo glasbenih nagrad, med drugim na prestižnem mednarodnem tekmovanju ARD v Münchnu. Kot solist je ustvaril številne odlične glasbene izvedbe. Sodeloval je z mnogimi znanimi orkestri, denimo s Simfoničnim orkestrom Bavarskega radia, Filharmoničnim orkestrom Dortmund, Simfoničnim orkestrom iz Basla, Orkestrom italijanske Švice, Berlinskimi Filharmoniki, Rotterdamskimi Simfoniki, z Novo Japonsko filharmonijo in drugimi.

Njegova izjemno aktivna solistična pot ga je vodila po domala vseh državah Evrope, v Združene države, Južno Ameriko in Azijo. Zaradi svojih številnih posnetkov in CD plošč, radijskih in televizijskih oddaj ostaja eden vidnejših pozavnistov, ki ga priznavajo širom po svetu. Sodeluje tudi kot žirant na mednarodnih tekmovanjih (München, Ženeva). V letu 2010 mu je Mednarodna zveza pozavnistov podelila nagrado za pedagoške dosežke. Kot pedagog deluje na glasbenih akademijah v Freiburgu (Nemčija) in v Bernu (Švica).

1. **Najvidnejši profesorji Akademije Branimir Slokar**

Klaus Arp (dirigent, profesor na Visoki šoli za glasbo Mannheim) - dirigiranje

Gregory Ahss (Camerata Salzburg, Festivalski orkester Luzern) - violina

Latica Honda-Rosenberg (solistka, profesorica na Univerzi umetnosti v Berlinu) - violina

Martin Ostertag (solist, profesor na Visoki šoli za glasbo Karlsruhe) – violončelo in komorna igra

Knut Erik Sundquist (Festivalski orkester Luzern, Komorni orkester Gustav Mahler) - kontrabas

Felix Renggli (solist, profesor na Visoki šoli za glasbo Basel in Freiburg) - flavta

Emanuel Abbühl (Londonski simfonični orkester, profesor na Visoki šoli za glasbo Mannheim in Kraljevi akademiji za glasbo v Londonu) - oboa

François Benda (solist, profesor na Univerzi umetnosti v Berlinu in na Visoki šoli za glasbo Basel) - klarinet

Gustavo Núñez (Kraljevi orkester Concertgebouw, Orkester Simón Bolívar) - fagot

Christian Lampert (solist, Simfonični orkester frankfurtskega radia, profesor na Visoki šoli za glasbo Stuttgart) - rog

Reinhold Friedrich (solist, Festivalski orkester Luzern, profesor na Visoki šoli za glasbo Karlsruhe) - trobenta

Branimir Slokar (solist, profesor na Visoki šoli za glasbo Freiburg in Bern) - pozavna

Raymond Curfs (Festivalski orkester Luzern, profesor na Visoki šoli za glasbo München) - tolkala

Kalle Randalu (solist, profesor na Visoki šoli za glasbo Freiburg) – klavir

1. **V letu 2012 se je Akademije udeležilo**

350 glasbenikov iz 40 držav: (Amerika, Argentina, Armenija, Avstralija, Avstrija, Azerbajdžan, Belgija, Brazilija, Kanada, Čile, Kitajska, Kolumbija, Kostarika, Hrvaška, Kuba, Finska, Francija, Nemčija, Hong Kong, Madžarska, Irska, Italija, Japonska, Koreja, Makedonija, Mehika, Mongolija, Nova Zelandija, Paragvaj, Poljska, Portugalska, Romunija, Rusija, Srbija, Singapur, Slovenija, Španija, Tajvan, Velika Britanija, Turčija.

V sklopu Ljubljana Festivala so udeleženci mojstrskih tečajev nastopili na komornih in simfoničnih koncertih.

**Doslej smo na letošnjo akademijo prejeli 412 prijav iz 34 držav:**

ZDA, Armenije, Avstralije, Brazilije, Velike Britanije, Čila, Kostarike, Hrvaške, Egipta, Francije, Nemčije, Madžarske, Irske, Italije, Argentine, Japonske, Makedonije, Norveške, Poljske, Portugalske, Romunije, Rusije, Koreje, Srbije, Singapura, Slovenije, Španije, Švedske, Švice, Turčije, Ukrajine, Hong Konga, Kanade, Črne gore

Projekt finančno podpirajo:

Festival Ljubljana

HSE, d. o. o.

veleposlaništvo Zvezne Republike Nemčije

veleposlaništvo Republike Avstrije

veleposlaništvo Zvezne Republike Brazilije

ministrstvo za kulturo Srbije